cyanic-selkie/wikianc huggingface dataset:
ওয়াস্প-১৩
বৈশিষ্ট্য
ওয়াস্প-১৩ সূর্যের মতো জি-টাইপের নক্ষত্র যা প্রায় ১৫৬ পারসেক (৫০৯ আলোক বর্ষ) দূরে বনমার্জার মণ্ডল এ অবস্থিত। ১০.৪২ আপাত মান এর তারকাটি পৃথিবী থেকে খালি চোখে দেখা যায়না। তারকাটির কার্যকর তাপমাত্রা ৫৮২৬ কেলভিন যা সূর্যের থেকে বেশি। যাই হোক, এদের ধাতবতা প্রায় একই। এটি লোহার ঘনীভূতকরণ উপর নির্ভর করে দেখা যায় অথবা [লোহা/হাইড্রোজেন] যা প্রায় ০। ওয়াস্প-১৩ এর পৃষ্ঠীয় আকর্ষণ প্রায় ৪.০৪ কি.মি./সেকেন্ড*২ যেখানে ঘূর্ণন গতি প্রায় ৪.৯কি.মি/সেকেন্ড।
ওয়াস্প-১৩ এর ভর সূর্যের ভরের প্রায় ১.০৩ গুণ এবং এর ব্যাসার্ধ সূর্যের থেকে ১.৩৪ গুণ বেশি। লিথিয়াম এর পরিমাণ অনুসারে বোঝা যায় যে তারকাটি এর সমগ্র হিলিয়াম শেষ করে ফেলেছে এবং এর কোর এর চারপাশের শেল-এ লিথিয়াম ফিউশন করছে। এই তথ্য থেকে জানা যায় যে এই নক্ষত্রের বয়স প্রায় ৮.৫ বিলিয়ন বছর যা সূর্যের বয়সের প্রায় দ্বিগুণ। কিন্তু ৪.৪ এবং ১৪ বিলিয়ন বছরের মধ্যে এই মানের পরিবর্তন হয়ে পারে, যেহেতু নক্ষত্রটির বয়স অনিশ্চিত।
গ্রহ ব্যবস্থা
ওয়াস্প-১৩বি হলো একমাত্র গ্রহ যা ওয়াস্প-১৩ নক্ষত্রকে ০.০৫২৭ জ্যোতির্বিদ্যা-একক দুরত্বে প্রদক্ষিণ করে। অথবা পৃথিবী এবং সূর্যের ৫.২৭%পরাক্ষতে প্রদক্ষিণ করে। ওয়াস্প-১৩বি নিজের নক্ষত্রকে ৪.৩৫২৯৮ দিনে বা প্রায় ৪দিন ৮.৫ ঘণ্টায় একবার প্রদক্ষিণ করে। ওয়াস্প-১৩বি এর আনুমানিক ভর বৃহস্পতি গ্রহ এর ০.৪৬ গুণ এবং এর ব্যাসার্ধ বৃহস্পতি গ্রহ এর ১.২১ গুণ।
বিশ্ব গার্ল গাইডস ও গার্ল স্কাউটস সংস্থা
বিশ্ব গার্ল গাইডস ও গার্ল স্কাউটস সংস্থা (World Association of Girl Guides and Girl Scouts) হলো একটি আন্তর্জাতিক সংগঠন। এই বিশ্ব স্কাউট সংস্থার প্ৰধান কার্যালয়টি লন্ডনে অবস্থিত।
বৈশ্বিক অঞ্চল
সাংগঠনিক কাজের সুবিধার জন্য বিশ্ব গার্ল গাইডস ও গার্ল স্কাউটস সংস্থাকে ৫টি অঞ্চলে ভাগ করা হয়েছে।এগুলো হলোঃ এশিয়া প্যাসিফিক অঞ্চল, আফ্রিকা অঞ্চল, আরব অঞ্চল, ইউরোপ অঞ্চল ও ওয়েস্টার্ন হ্যামিসফেয়া অঞ্চল।
মান মর্যাদা
মান মর্যাদা ১৯৯১ সালে মুক্তিপ্রাপ্ত একটি ভারতীয় বাংলা চলচ্চিত্র। পরিচালক সুখেন দাস পরিচালিত চলচ্চিত্র এটি। এই চলচ্চিত্রে সংগীত পরিচালনা করেন অজয় দাস।
মোহাম্মাদ আসাদুল্লাহ
মোহাম্মাদ আসাদুল্লাহ (Mohammed Asadullah, (জন্ম: ২৮ আগস্ট ১৯৮০) হলেন একজন ভারতীয় ভারোত্তলনকারী ব্যক্তি। যিনি কমনওয়েলথ গেমসে ভারতের প্রতিযোগী হিসেবে রৌপ্য পদক জিতেন।
খেলোয়াড়ী জীবন
তিনি ২০০৬ সালের কমনওয়েলথ গেমসের পুরুষদের বিভাগে ৭৭ কেজি ভারোত্তলন করে রৌপ্য পদক লাভ করেন।
জর্ডানের স্থানীয় নির্বাচন, ২০০৭
৩১ জুলাই, ২০০৭-এ, জর্ডান ৯৪টি পৌরসভায় মেয়র এবং পরিষদ নির্বাচন অনুষ্ঠিত হয়। বিগত নির্বাচনগুলির মতো, বৃহত্তর আম্মানের পৌরসভা (MOGA) সম্পূর্ণ নির্বাচন থেকে অব্যাহতিপ্রাপ্ত ছিল; ৬৮-সদস্যের কাউন্সিলের মাত্র অর্ধেক নির্বাচিত হয়েছিল, যখন MOGA কাউন্সিলের মেয়র সহ বাকি অর্ধেক জর্ডানের রাজা দ্বারা নিযুক্ত হয়েছিল।
নতুন আইনের অধীনে নির্বাচনগুলি প্রথম হয়েছিল যা মহিলা প্রার্থীদের নির্বাচিত পদের কমপক্ষে বিশ শতাংশের নিশ্চয়তা দেয় এবং যোগ্য ভোটারদের বয়স ১৯ থেকে ১৮-এ নামিয়ে দেয়।
বড়মুড়া
বড়মুড়া ভারতের ছোট রাজ্য ত্রিপুরার একটি পার্বত্য অঞ্চল। বড়মুড়া এটির দুর্দান্ত ধনেশ পাখির জন্যও পরিচিত। ৪৪ নং জাতীয় মহাসড়ক (আসাম-আগরতলা রাস্তা) বড়মুড়ার পার্বত্য অঞ্চল দিয়ে পার হয়। বড়মুরায় একটি গ্যাস তাপ ও বিদ্যুৎকেন্দ্র রয়েছে।
উদ্যান
বড়মুড়া ইকো-পার্ক, ত্রিপুরার রাজধানী আগরতলা থেকে 40 কিলোমিটার দূরে অবস্থিত।
আলবের্তো মার্কোভেকচিও
আলবের্তো আন্দ্রেস মার্কোভেকচিও (Alberto Marcovecchio, ; ৬ মার্চ ১৮৯৩ – ২৮ ফেব্রুয়ারি ১৯৫৮; আলবের্তো মার্কোভেকচিও নামে সুপরিচিত) একজন আর্জেন্টিনীয় পেশাদার ফুটবল খেলোয়াড় ছিলেন। তিনি তার খেলোয়াড়ি জীবনের অধিকাংশ সময় আভেয়ানেদা এবং আর্জেন্টিনা জাতীয় দলের হয়ে আক্রমণভাগের খেলোয়াড় হিসেবে খেলেছিলেন। তিনি মূলত কেন্দ্রীয় আক্রমণভাগের খেলোয়াড় হিসেবে খেলেছিলেন।
মার্কোভেকচিও ১৯১২ সালে আর্জেন্টিনার হয়ে আন্তর্জাতিক পর্যায়ে অভিষেক করেছিলেন; আর্জেন্টিনার জার্সি গায়ে ১৯১৯ সাল পর্যন্ত তিনি সর্বমোট ১২ ম্যাচে ৮টি গোল করেছিলেন। তিনি আর্জেন্টিনার হয়ে সর্বমোট একটি দক্ষিণ আমেরিকান চ্যাম্পিয়নশিপে (১৯১৬) অংশগ্রহণ করেছিলেন, যেখানে তিনি রানার-আপ হয়েছিলেন।
আন্তর্জাতিক ফুটবল
মার্কোভেকচিও কোপা আমেরিকার (তৎকালীন দক্ষিণ আমেরিকান চ্যাম্পিয়নশিপ) প্রথম আসর ১৯১৬ দক্ষিণ আমেরিকান চ্যাম্পিয়নশিপে আর্জেন্টিনার জাতীয় দলের প্রতিনিধিত্ব করেছিলেন।
ব্যক্তিগত জীবন
আলবের্তো আন্দ্রেস মার্কোভেকচিও ১৮৯৩ সালের ৬ই মার্চ তারিখে আর্জেন্টিনার বুয়েনোস আইরেসে জন্মগ্রহণ করেছিলেন এবং সেখানেই তার শৈশব অতিবাহিত করেছিলেন। ১৯৫৮ সালের ২৮শে ফেব্রুয়ারি তারিখে, আর্জেন্টিনার লানুসে ৬৪ বছর বয়সে তিনি মৃত্যুবরণ করেছেন।
জর্ডানের স্থানীয় নির্বাচন, ২০১৩
২০০৩ সালের ২৭ আগস্ট জর্ডানে স্থানীয় পৌরসভা ও স্থানীয় কাউন্সিল নির্বাচনের জন্য স্থানীয় নির্বাচন অনুষ্ঠিত হয়।
সবিতা মাহমদ
সবিতা মাহমদ বাংলাদেশের জাতীয় পার্টির রাজনীতিবিদ যিনি সংরক্ষিত মহিলা আসনের সংসদ সদস্য ছিলেন।
রাজনৈতিক জীবন
সবিতা মাহমদ ১৯৮৬ সালের তৃতীয় জাতীয় সংসদের মহিলা আসন ১৭ থেকে জাতীয় পার্টির মনোনীত সংসদ সদস্য ছিলেন।
লালী গুরাঁস
লালী গুরাঁস বা রডোডেনড্রন (বৈজ্ঞানিক নাম: Rhododendron arboreum; রডোডেন্ড্রন আরবোরিয়াম, ইংরেজি নাম: Tree rhododendron, burans বা gurans) ফুলটি হচ্ছে ইরিকাসি পরিবারের রডোডেনড্রন গণের একটি চিরসবুজ সপুষ্পক গুল্মজাতীয় উদ্ভিদ। এই উদ্ভিদটি এর উজ্জ্বল লাল রঙের ফুলের জন্য বিখ্যাত। এটির ফুল নেপালে জাতীয় ফুল হিসেবে স্বীকৃত। ভারতের নাগাল্যান্ড রাজ্যে এই ফুল রাজ্যফুল উত্তরাখণ্ড রাজ্যে এই উদ্ভিদ রাজ্য উদ্ভিদ হিসেবে স্বীকৃত।
বিস্তৃতি
এদেরকে ভুটান, চীন, ভারত, মায়ানমার, নেপাল, শ্রীলঙ্কা, পাকিস্তান এবং থাইল্যান্ডে পাওয়া যায়।
বড় চোখা
বড় চোখা (বৈজ্ঞানিক নাম: Ilisha megaloptera) (ইংরেজি: Big-eye ilisha) হচ্ছে Pristigasteridae পরিবারের Ilisha গণের একটি স্বাদুপানির মাছ।
বিস্তৃতি
ভারত মহাসাগর (বোম্বে থেকে বঙ্গোপসাগর), জাভা সাগরে এই মাছ প্রচুর পাওয়া যায়।
স্বভাব ও আবাসস্থল
এরা সাধারণত মাছ, এসেশনস ও অ্যাম্ফিপড়স খাদ্য হিসেবে গ্রহণ করে। এরা উপকুলীয় প্রজাতি, মেঘনা নদী ও এর শাখা প্রশাখায় প্রচুর পরিমাণে পাওয়া যায়। পদ্মা নদীতে ধরা পড়ে। জোয়ার-ভাটা অঞ্চলে এই মাছ ক্রমান্বয়ে উপরের দিকে সাঁতরায়। বর্ষাকালে চাঁদপুরের নিকট নদীতে অধিক পরিমাণে ধরা পড়ে।
অর্থনেতিক গুরুত্ব
বড় চোখা মাছের অর্থনৈতিক গুরুত্ব কম। প্রধানত ‘ফাস জালের’ মাধ্যমে (gillnet) ধরা হয়। এই মাছ ধরার পর দ্রুত পচে যায় এবং বাজারে এটির তেমন দাম পাওয়া যায় না।
বাংলাদেশে বর্তমান অবস্থা এবং সংরক্ষণ
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি এখনও হুমকির সম্মুখীন নয়। এই মাছে অবতরণ পরিসংখ্যান তেমন পাওয়া যায় না।
বাস্তুতান্ত্রিক ভূমিকা
এই মাছটি ব্যাপকভাবে বিস্তৃত। এদের সমুদ্র, মোহনা এবং নদীতে পাওয়া যায়। এরা ময়লা আবর্জনা খেয়ে পানি দূষণ নিয়ন্ত্রণ করে।
কেইকো আওয়াজি
'কেইকো আওয়াজি' (淡路 恵子) ছিলেন জাপানি চলচ্চিত্র অভিনেত্রী।তিনি স্ট্রে ডগ নামক চলচ্চিত্র অভিনয়ের জন্য বিখ্যাত ছিলেন।২০১৪ সালে তিনি টোকিওতে খাদ্যনালির ক্যান্সারে মারা যান।
চলচ্চিত্র
১৯৪৯ সাল থেকে তিনি ১৬০টির বেশি জাপানি চলচ্চিত্রের অভিনয় করেছেন:
আফতাব আহমেদ খান
ভারতীয় পুলিশ সার্ভিসে খান ১৯৮০ সাল থেকে মহারাষ্ট্র রাজ্যের একজন পুলিশের ডেপুটি ইন্সপেক্টর জেনারেল অফিসার ছিলেন।
তিনি ১৯৯১ সালে আন্ধেরীর লোখন্ডওয়ালা শ্যুটআউট এট কমপ্লেক্সে মায়া দোলাস ও দিলীপ বুয়ার সহ সাত গ্যাংস্টার তার গুলিতে নিহত হন। এতে করে তার জনপ্রিয়তা অনেকগুন বৃদ্ধি পায়। ১৯৯০ সালের মাঝামাঝি, খান রাজনীতিতে যোগদান করে তার মিডিয়াতে ইমেজ গড়ে তুলতে চেষ্ট করেন। প্রাথমিকভাবে সমাজবাদী পার্টি যোগদানেনর আগ্রহ প্রকাশ করলেও তিনি শেষ পর্যন্ত তিনি ১৯৯৮ সালে মুম্বাই উত্তর পশ্চিম নির্বাচকমণ্ডলীতে নির্বাচনে জনতা দলে যোগ দেন।
বর্তমানে তিনি ও তার পুত্র সহ একটি প্রাইভেট সিকুরিটি এজেন্সী চালাতে সাহায্য করছেন যেটি ১৯৯৬ সালে নির্মাণ করা হয়।
জনপ্রিয় সংস্কৃতি
২০০৭ সালে পরিচালক অপুর্ব লাখিয়া আফতাব আহমদ খান এর ১৯৯১ সালের শ্যুটআউট এর কমপ্লেক্স লোখন্ডওয়ালা এর উপর ভিত্তি করে ভিত্তি করে শ্যুটআউট এট লোখন্ডওয়ালা নামের একটি বলিউড অপরাধমুলক চলচ্চিত্র নির্মাণ করেন। এছাড়াও ছবিতে চিত্রায়িত করা হয় অতিরিক্ত পুলিশ কমিশনার শমসের খানের চরিত্রে সঞ্জয় দত্ত অভিনয় করেন। এএছাড়াও, আফতাব আহমেদ খান একজন পুলিশ কমিশনার হিসাবে, চলচ্চিত্রটিতে নিজে একটি ভূমিকায় অভিনয় করেছিলেন।
আমিনা বারী
আমিনা বারী বাংলাদেশের জাতীয় পার্টির রাজনীতিবিদ যিনি সংরক্ষিত মহিলা আসনের সংসদ সদস্য ছিলেন।
রাজনৈতিক জীবন
আমিনা বারী ১৯৮৬ সালের তৃতীয় জাতীয় সংসদের মহিলা আসন ১৮ থেকে জাতীয় পার্টির মনোনীত সংসদ সদস্য ছিলেন।
রেডিও দিন রাত
রেডিও দিন রাত ঢাকাভিত্তিক একটি এফএম রেডিও স্টেশন যেটি ২৪ ঘণ্টা অনুষ্ঠানমালা প্রচার করে থাকে। এফএম রেডিওটি স্কয়ার গ্রুপের মালিকানাধীন।
সফটওয়্যার মুক্তির জীবনচক্র
সফটওয়্যার রিলিজ হল সফটওয়্যার কোড, ডকুমেন্টেশন এবং অন্যান্য সহায়ক উপাদান প্রকাশনা বা বিতরণের একটি পদ্ধতি। সফটওয়্যার রিলিজ লাইফ সাইকল এর মাধ্যমে সুনির্দিষ্ট কিছু ধাপ অতিক্রম করা হয় যার মাধ্যমে কোনো একটি সফটওয়্যার তৈরীর পরিকল্পনা করা থেকে পূর্ণাঙ্গ ব্যবহার উপযোগী সংস্করণ হিসাবে প্রকাশ এবং ব্যবহার পরবর্তী সহায়তার বিষয়গুলো নিশ্চিত করে।
প্রি-আলফা
প্রি-আলফা হল কোনো সফটওয়্যার প্রকল্পে টেস্টিং এর আগের সকল কার্যক্রম। এই কার্যক্রম সমূহের মধ্যে রয়েছে রিকোয়্যারমেন্ট অ্যনালাইসিস, সফটওয়্যার ডিজাইন, সফটওয়্যার ডেভলপমেন্ট এবং ইউনিট টেস্টিং ইত্যাদি।
মুক্ত সোর্স ডেভলপমেন্ট পদ্ধতিতে প্রি-আলফার একাধিক সংস্করণ রয়েছে। মাইলস্টোন সংস্করণগুলো সাধারণত নির্দিষ্ট ফাংশনের উপর ভিত্তি করে নির্ধারণ করা হয়ে থাকে এবং এই বৈশিষ্টগুলো সম্পন্ন হওয়ার সাথে সাথেই এই সংস্করণগুলো প্রকাশ করা হয়ে থাকে।
আলফা
আলফা হল সফটওয়্যার রিলিজ লাইফ সাইকলের প্রথম ধাপ যেখান থেকে সফটওয়্যার টেস্টিং শুরু করা হয়। আলফা হল প্রাচীন গ্রিক বর্ণমালার প্রথম অক্ষর, যা ১ বুঝাতে ব্যবহার করা হয়। এই ধাপে ডেভলপাররা সফটওয়্যারটি হোয়াইট বক্স টেস্টিং পদ্ধতিতে পরীক্ষা করে থাকে। পরবর্তীতে অন্যান্য বিভিন্ন ধরেনের বৈশিষ্ট পরীক্ষা করা হয় ব্ল্যাক বক্স অথবা গ্রে বক্স পদ্ধতিতে। এই কাজটি করার জন্য সাধারণত আলাদা একটি টেস্টিং দল থাকে। প্রতিষ্ঠানের ভেতর থেকে ব্ল্যাক বক্স টেস্টিং শুরু করার ধাপটিকে আলফা রিলিজ বলা হয়ে থাকে।
আলফা সংস্করণগুলো সাধারণত আনস্টেবল হয়ে থাকে। এই সফটওয়্যারগুলো ক্র্যাশ করতে পারে অথবা এটি ব্যবহার করার সময় তথ্য হারিয়ে যেতে পারে। ব্যতিক্রম হলেও অনেক ক্ষেত্রে আলফা সংস্করণগুলো সকলে ব্যবহারের জন্য উন্মুক্ত করা হয়ে থাকে। সেসময় ডেভলপাররা এটিকে কিছুটা স্টেবল করার চেষ্টা করে থাকেন, যেন অন্যান্যটা এটি সঠিকভাবে পরীক্ষা করতে পারে। যদিও আলফা সংস্করণগুলো সকলে ব্যবহারের জন্য উন্মুক্ত করা পদ্ধতিটি খুব প্রচলিত নয়।
সাধারণত আলফা সংস্করণটি সম্পন্ন করা হয় ফিচার ফ্রিজ এর মাধ্যমে। আলফা সংস্করণের পর সফটওয়্যারটিতে নতুন কোনো বৈশিষ্ট সংযোজন করা হয় না। সফটওয়্যার ডেভলপমেন্টের এই ধাপটিকে বৈশিষ্ট সম্পন্ন বলা হয়।
বেটা
বেটা হল সফটওয়্যার ডেভলপমেন্টের এমন একটি ধাপ যা আলফা এর পরে সম্পন্ন করতে হয়। এটি প্রাচীন গ্রিক বর্ণমালার ২য় বর্ণ, যা ২ সংখ্যাটি বোঝাতে ব্যবহার করা হয়। কোনো সফটওয়্যারের বৈশিষ্ট সম্পন্ন হওয়ার পর এই ধাপটি শুরু করা হয়। বেটা টেস্টিং এর মূল লক্ষ্য থাকে সফটওয়্যারের এমন কিছু পরিবর্তন করা যার মাধ্যমে ব্যবহারকারীদের সুবিধা হয়, কখনো কখনো বেটা টেস্টিং-এর সাথে usability testing ও অন্তর্ভুক্ত করা হয়। বেটস সংস্করণগুলো ব্যবহারকারীদের কাছে পৌছে দেয়ার পদ্ধতিটি বেটা রিলিজ নামে পরিচিত। এবং এই সময়ই সর্বপ্রথম ডেভলপমেন্ট চলছে এমন কোনো সফটওয়্যার নির্দিষ্ট প্রতিষ্ঠানের বাইরে সাধারণের মাঝে উন্মুক্ত করা হয়।
বেটা সংস্করণগুলো প্রায় সময়ই ব্যবহার করা হয় বিশেষ ব্যবহারকারীদের কাছে প্রকাশের পূর্বে প্রদর্শন এবং প্রতিষ্ঠানের অভ্যন্তরে আলোচনার জন্য। অনেক ডেভলপাররা এই সংস্করণগুলোকে বা এই ধাপটিকে প্রিভিউ, প্রোটোটাইপ, টেকনিকাল প্রিভিউ, (টিপি), অথবা আরলি অ্যকসেস বলে থাকেন।
ওপেন এবং ক্লোজড্‌ বেটা
বেটা সংস্করণগুলো দুইভাবে প্রকাশ হতে পারে। একটি হল ক্লোজড্‌ বেটা এবং অন্যটি হল ওপেন বেটা। ক্লোজড্‌ বেটা সংস্করণগুলো প্রকাশ করা হয়ে থাকে একটি নির্দিষ্ট কিছু ব্যহারকারী অথবা একটি দলের মাঝে। অন্যদিকে ওপেন বেটা সংস্করণগুলো একটি বৃহৎ কমিউনিটির মাঝে প্রকাশিত হয়ে থাকে। অনেক সময় ওপেন বেটা সংস্করণগুলো আগ্রহী যে কোনো ব্যবহারকারীর পরীক্ষার জন্য উন্মুক্ত করে দেয়া থাকে। বাগ রিপোর্ট পদ্ধতি ব্যবহার করে টেস্টাররা সপটওয়্যারের ত্রুটিসমূহ উল্লেখ করে থাকেন, আবার অনেক ক্ষেত্রে ব্যবহারকারীরা সফটওয়্যারে ফাইনাল সংস্করণের জন্য নতুন কোনো বৈশিষ্টের অনুরোধও করে থাকেন।
বড় কয়েকটি সফটওয়্যার প্রকল্পের পাবলিক বেটা বা ওপেন বেটা সংস্করণের উদাহরণ হল:
ওপেন বেটা সংস্করণগুলোর মাধ্যমে দুই ধরনের সুবিধা পাওয়া যায়। প্রথমত সম্ভবনাময় গ্রাহকদের কাছে সফটওয়্যারটি প্রদর্শন করা এবং বিভিন্ন ক্যাটেগরীর বিশাল সংখ্যক ব্যবহারকারীদের মাধ্যমে সফটওয়্যারটি পরীক্ষা করা। এর মাধ্যমে অনেক সময় সফটওয়্যারটির এমন কিছু ত্রুটি খুঁজে পাওয়া সম্ভব যা ক্ষুদ্র আকারের ক‌োনো টেস্টার দলের পক্ষে খুঁজে পাওয়া সম্ভব না।
রিলিজ ক্যান্ডিডেট
রিলিজ ক্যান্ডিডেট (আরসি) এর মাধ্যমে সফটওয়্যারের এমন সকল সংস্করণগুলোকে বোঝানো হয়ে যাকে যেগুলো ফাইনাল সংস্করণ হওয়ার যোগ্যতা আছে, এমন ফ্যাটাল বাগসমূহ সংশোধনের পর এটি প্রকাশ করা হবে। এই সময় পণ্যটি আরও নির্ভরযোগ্য করার চেষ্টা করা হয়। সকল বৈশিষ্ট ডিজাইন, কোড এবং টেস্টিং এর কাজগুলোও প্রায় সম্পন্ন হয়ে যায় এই ধাপে। পরবর্তী এক বা একাধিক বেটা সাইকলের মাধ্যমে বাগ সমূহ খুঁজে বের করা এবং সমাধানের কাজ করা হয়।
অ্যাপেল ইনকর্পোরেট রিলিজ ক্যান্ডিডেটসমূহকে "গোল্ডেন মাস্টার" বলে থাকে এবং সর্বশেষ গোল্ডেন মাস্টার সংস্করণটি সাধারনের ব্যবহারের জন্য উন্মুক্ত করা হয়ে থাকে। কিছু গ্রিক অক্ষর, যেমন গামা এবং ডেল্টা এর মাধ্যমে এমন সংস্করণগুলোকে নির্দেশ করা হয়ে থাকে যেগুলোর ডেভলপমেন্টের কাজ প্রায় সম্পন্ন কিন্তু টেস্টিংএর কাজ চলছে। ওমেগা অথবা জেনিথ এর মাধ্যমে যে সংস্করণগুল‌কে নির্দেশ করা হয় সেগুলোর টেস্টেং ধাপটিও প্রায় সম্পন্ন এবং প্রায় বাগ-মুক্ত, প্রোডাকশনের উপযোগী সংস্করণ।
আরটিএম
"রিলিজ টু ম্যানুফ্যাকচারিং" অথবা "রিলিজ টু মার্কেটিং" উভয় ক্ষেত্রে (এবং বেশ ভিন্ন অর্থের "রিটার্ন টু ম্যানুফ্যাকচারার" বোঝাতে) ব্যবহার করা হয়। ইনিশিয়ান বা শব্দগুলোর প্রথম অক্ষর নিয়ে আরটিএম-ও বলা হয়ে থাকে। পাশাপাশি "গোয়িং গোল্ডেন" এর মাধ্যমেও একই অর্থ বোঝানো হয়ে থাকে। সফটওয়্যার ডেভলপমেন্টের ক্ষেত্রে এই কথা ব্যবহার করা হয় সেই সময় যখন এটি ক্রেতা বা গ্রাহকদের কাছে পৌছে দেয়ার উপযোগী হয়।
এন্ড অফ লাইফ
যখন কোনো সফটওয়্যার বিক্রি এবং বিক্রয় পরবর্তী সেবা বন্ধ করে দেয়া হয় তখন সফটওয়্যারটি এন্ড-অফ-লাইফে এসেছে বলা হয়ে থাকে।
ওয়েব সংস্করণ
ওয়েব রিলিজ হল সফটওয়্যার পৌছে দেয়ার এমন একটি পদ্ধতি যেখানে বিতণের মাধ্যম হিসাবে ইন্টারনেট ব্যবহার করা হয়। এই পদ্ধতিতে প্রকাশ করা হলে সাধারণত সফটওয়্যার প্রস্তুতকারক অন্য কোনো ধরনের মাধ্যম ব্যবহার করেন না। এই পদ্ধতিকে কখনো কখনো  ওয়েবে প্রকাশ (release to web (RTW)) বলা হয়ে থাকে।
মিশেল সামাহা
মিশেল ফুয়াদ সামাহা (بيتر إميل سماحة   ; জন্ম ৯ সেপ্টেম্বর ১৯৪৮) একজন প্রাক্তন তথ্যমন্ত্রী এবং লেবাননের পর্যটন মন্ত্রী এবং দীর্ঘদিনের রাজনীতিবিদ ও গোয়েন্দা কর্মী। সামাহা সিরিয়ার সরকারের সাথে দীর্ঘ ও ঘনিষ্ঠ সম্পর্কের জন্য খ্যাত, এবং ২০০৭ সালে "লেবাননে রাজনৈতিক ও অর্থনৈতিক অস্থিতিশীলতায় অবদান রাখার" জন্য মার্কিন যুক্তরাষ্ট্র কর্তৃক মঞ্জুর হওয়া বেশ কয়েকটি লেবাননের কর্মকর্তাদের একজন তিনি। ২০১২ সালের ডিসেম্বরে সামাহা মার্কিন যুক্তরাষ্ট্রে এক্সিকিউটিভ অর্ডার ১৩২২৪ এর ১ (খ) ধারায় বিশ্বব্যাপী সন্ত্রাসী হিসাবে তালিকাভুক্ত হয়েছিলে তিনি।   ডিসেম্বর  ২০১২ সালে এ অভিযোগে কারাবাসে যেতে হয়। সামাহাকে মে ২০১৫ সালে লেবাননে বিস্ফোরক পরিবহনের দায়ে দোষী সাব্যস্ত করা হয়েছিল এবং সাড়ে চার বছরের কারাদন্ডে দণ্ডিত করা হয়েছিল। তিনি ২০১৬ সালের জানুয়ারিতে জামিনে মুক্তি পেয়েছিলেন। সামহাকে ২০১৬ সালের এপ্রিল মাসে সন্ত্রাসবাদী কর্মকাণ্ড চালানোর চেষ্টার জন্য কঠোর শ্রমের সাথে আবারও ১৩ বছরের কারাদণ্ডে দণ্ডিত করা হয়েছিল।
প্রাথমিক ও কর্মজীবন
সামাহার জন্ম ১৯৪৮ সালের ৯ সেপ্টেম্বর। ১৯৬৪ সালে তিনি ছাত্র থাকাকালীন ফালাঙ্গিস্ট বা কাটায়েব পার্টির সদস্য হন। ১৯৭০ এর দশকে তিনি দলের ছাত্র সংগঠনের প্রধান নির্বাচিত হয়েছিলেন। স্নাতক শেষ হওয়ার পরে, তাকে আমিন জেমায়েল তার মিডিয়া উপদেষ্টা হিসাবে নিয়োগ করেছিলেন। তারপরে তিনি টেলি লিবান বোর্ডের চেয়ারম্যান হন। লেবাননের গৃহযুদ্ধের সময় তিনি দল ও আসাদ সরকারের মধ্যস্থতার কাজ করেছিলেন। সামাহা ১৯৮২ থেকে ১৯৮৮ সাল পর্যন্ত পরবর্তী রাষ্ট্রপতি থাকাকালীন আমিন গেমায়েলের উপদেষ্টা এবং দূত হিসাবে দায়িত্ব পালন করেছিলেন।
তবে পরে তিনি এলি হোবাইকার নেতৃত্বাধীন লেবানিজ ফোর্সেস (এলএফ) গ্রুপে যোগ দিয়েছিলেন। ১৯৮৫ সালে, তিনি লেবাননের রাজনৈতিক অপারেটর এবং সিরিয়ান-ফরাসি গোয়েন্দা সংস্থা হিসাবে কাজ শুরু করেছিলেন। তিনি স্বাক্ষর হওয়ার প্রাক্কালে হোবেইকা, নবীহ বেরির আমল আন্দোলন এবং ওয়ালিদ জুম্বলটের প্রগ্রেসিভ সমাজতান্ত্রিক দল (পিএসপি) দ্বারা প্রতিনিধিত্ব করা এলএফের মধ্যে ১৯৮৫ সালের ত্রিপক্ষীয় চুক্তিকে সমর্থন করতে সম্মত হন। সামাহা ১৯৮৬ সালের ১৫ জানুয়ারিতে এলএফ-নিয়ন্ত্রিত অঞ্চল ত্যাগ করেন। এই সময়ের মধ্যে সমীর গিগিয়া নেতৃত্বে ছিলেন এলএফ।
যখন তার ঘনিষ্ঠ বন্ধু এলিয়াস হারাভি রাষ্ট্রপতি হয়েছিলেন যার মেয়াদ ১৯৮৯ থেকে ১৯৯৯ সাল পর্যন্ত স্থায়ী হয়েছিল, সামাহা তার দ্বারা ১৯৯২ সালে তথ্যমন্ত্রী ছিলেন, তখন ছয় মাসের জন্য পর্যটনমন্ত্রী ছিলেন, তারপরে ১৯৯২ থেকে ১৯৯৫ পর্যন্ত তথ্যমন্ত্রী ছিলেন। তাইফ চুক্তি কার্যকর হওয়ার পরে সামাহা ১৯৯২ সালে উত্তর মেটনে ক্যাথলিক সংসদীয় আসন জিতেছিলেন। তবে ১৯৯৬ ও ২০০০ সালের নির্বাচনে তিনি এটি হেরে গেছেন। তারপরে প্রধানমন্ত্রী রফিক হারিরি ২০০৩ সালে তাকে তথ্যমন্ত্রী নিযুক্ত করেন। ১৯৯৮ থেকে ২০০৭ সাল পর্যন্ত রাষ্ট্রপতি এমিল লাহাউদের সময়কালে এই নিয়োগ দেওয়া হয়েছিল।
২০০০ সালের নির্বাচনের পরে সামাহা গণতান্ত্রিক নবায়ন আন্দোলন প্রতিষ্ঠার সাথে জড়িত। তবে, ২০০২ সালে তিনি লেবাননে সিরিয়পন্থী রাজনৈতিক শিবিরের সাথে নিজেকে জোট করেছিলেন। ২০১২ সালের আগস্টে তার গ্রেপ্তারের ঠিক আগে তিনি ওমর করামির সিরিয়পন্থী আন্দোলন, জাতীয় সমাবেশের সদস্য ছিলেন।
গ্রেফতার
সাম্প্রদায়িক দ্বন্দ্ব উসকে দিতে এবং দেশকে অস্থিতিশীল করার লক্ষ্যে সন্ত্রাসী হামলা চালানোর জন্য সিরিয়ার সুরক্ষা প্রধান আলী মামলুকের সহায়তায় লেবাননে বিস্ফোরক পরিবহনে জড়িত থাকার অভিযোগে সামহাকে ২০১২ সালের ২ আগস্ট গ্রেপ্তার করা হয়েছিল।  সামাহা ১০ আগস্ট অভ্যন্তরীণ সুরক্ষা বাহিনীর তথ্য শাখায় স্বীকার করেছেন যে সিরিয়ার রাষ্ট্রপতি বাশার আসাদ লেবাননে বোমা হামলা করতে চেয়েছিলেন। লেবাননের প্রধানমন্ত্রী নাজিব মিকাতি ২০১২ সালের সেপ্টেম্বরে বলেছিলেন যে সামাহা লেবাননে সন্ত্রাসী হামলার পরিকল্পনার সাথে তার জড়িত থাকার বিষয়টি স্বীকার করেছেন। ফাঁস হওয়া জিজ্ঞাসাবাদের ট্রান্সক্রিপ্ট অনুসারে, সামাহা বলেছিলেন যে পরিকল্পিত বোমা হামলাটি লেবাননের খ্রিস্টান নেতাদের লক্ষ্য করে সাম্প্রদায়িক উত্তেজনা বাড়াতে হয়েছিল।
লেবাননের গোয়েন্দা শাখা অভ্যন্তরীণ নিরাপত্তা বাহিনীকে (ISF), নেতৃত্বে উইসসাম আল হাসানকে কে ছিলেন হত্যা ১৯ অক্টোবর ২০১২, সামাহা গ্রেফতারের একটি কেন্দ্রীয় ভূমিকা পালন করে। সামির গেজিয়া যুক্তি দিয়েছিলেন যে সামাহার গ্রেপ্তারের সাথে জড়িত থাকার কারণে আল-হাসানকে হত্যা করা হয়েছিল।
বিশ্বব্যাপী সন্ত্রাসী হিসাবে মার্কিন পদবি
লেবাননে হামলা চালাতে প্রেসিডেন্ট বাশার আসাদের নেতৃত্বে সিরিয়ার সরকারকে সহায়তা করার জন্য মার্কিন সরকার সামহাকে "বৈশ্বিক সন্ত্রাসী" হিসাবে মনোনীত করেছে। তদতিরিক্ত, মার্কিন ট্রেজারি ঘোষণা করেছিল যে তার উপর অর্থনৈতিক নিষেধাজ্ঞাগুলি কার্যকর ছিল, মার্কিন অধিক্ষেত্রে তার মালিকানাধীন যে কোনও সম্পদ হিমশীতল করা এবং মার্কিন নাগরিককে তার সাথে ব্যবসা করতে নিষেধ করেছিল।
ব্যক্তিগত জীবন
সামাহা একজন গ্রিক ক্যাথলিক, এবং দ্বৈত নাগরিকত্ব রাখেন, লেবানিজ এবং কানাডিয়ান। তিনি গ্ল্যাডিস সামাহার সাথে বিবাহিত হয়েছেন এবং তার তিন কন্যা রয়েছে।
সাতকরার গরুর মাংস
সাতকরার গরুর মাংস বাংলাদেশের সিলেট অঞ্চলের একটি ঐতিহ্যবাহী খাবার। সাতকরা একটি বিশেষ ফল যা গরুর মাংস দিয়ে রান্না করা হয় এবং এটি সিলেটের খুব বিখ্যাত একটি তরকারি। তরকারিটি সিলেটের বাইরেও জনপ্রিয়তা পেয়েছে। ঈদুল আজহার সময় এটি একটি বিখ্যাত খাবার। সিলেটের সাতকরা রান্না মোটেই বাংলাদেশের আট-দশটা রান্নার মতো নয়। লেবু জাতীয় এই ফল তরকারিতে ব্যবহারের কারণে, এর স্বাদ এবং গন্ধ উভয়ই অন্যান্য বাংলাদেশি তরকারি থেকে আলাদা হয়। সুগন্ধযুক্ত, তিক্ত এবং সামান্য মিষ্টি স্বাদের এই সাইট্রাস ফল সাধারণত সিলেটি খাবারে ব্যবহৃত হয়। গরুর পায়ের হাড় এবং সাতকরা দিয়ে একটি জনপ্রিয় খাট্টা বা টেঙ্গা তরকারি তৈরি করা হয়। এছাড়াও, এই সবজিটি মাছ এবং বিভিন্ন ধরনের মাংস দিয়েও রান্না করা হয়।
উপকরণ
ভোজ্য তেল, দারুচিনি, এলাচ, মেথি, লবণ, পেঁয়াজ, রসুন ও আদা বাঁটা, গরুর মাংস, গুঁড়ো মরিচ, হলুদ, ধনে এবং জিরার দানা, গরম মশলা, সাতকরা এবং একটি টমেটো।
প্রস্তুতকরণ
একটি বড়, ভারী তলানিযুক্ত, নন-স্টিক সসপ্যানে তেল গরম করা হয়। তারপরে দারুচিনি, তেজপাতা, এলাচ, মেথি ইত্যাদি দিয়ে তেলে নাড়াচাড়া করা হয় এবং পুনরায় গরম করা হয়। গরুর মাংস, লবণ, মশলা এবং কাঁচা মরিচ দিয়ে এটি আরো কিছুক্ষণ নাড়া হয় এবং তারপর ডেকে দেওয়া হয়। তারপর সাতকড়া ছোট টুকরো টুকরো করে কাটা হয়। অতঃপর সামান্য গরম পানি দিয়ে সাতকড়ার টুকরোগুল তরকারিতে ঢালা হয়। তরকারি সিদ্ধ হয়ে আসলে কিছুক্ষণের জন্য তাপ কমিয়ে নেয়া হয়। এরপর মাংস নরম হয়ে আসলে কাটা ধনিয়া যোগ করা হয়।
পরিবেশন
গরুর মাংসের সাতকরা বিরইন ভাত বা সাদা ভাতের সাথে পরিবেশন করা হয় যখন শসা, টমেটো এবং পেঁয়াজের সালাদ সাইড ডিশ হিসাবে ব্যবহার করা হয়। এটি পোলাও, খিচুড়ি এবং পরটা দিয়েও খাওয়া হয়।
ক্যাচ-২২
thumb|একটি ক্যাচ-২২ অবস্থা ক্যাচ-২২ (Catch-22) হলো একপ্রকারের কূটাভাসিক পরিস্থিতি যেখানে বিপরীতধর্মী নিয়মনীতি ও সীমাবদ্ধতার জন্যে কোন ব্যক্তিবিশেষ এটাকে এড়াতে পারে না। আমেরিকান ঔপন্যাসিক জোসেফ হেলার এ শব্দটি প্রথম তার ১৯৬১-এর উপন্যাস "ক্যাচ-২২"-তে ব্যবহার করেন।
একটি উদাহরণ হলো:
ক্যাচ-২২ সমূহ অধিকাংশক্ষেত্রে নিয়মনীতি, প্রক্রিয়া থেকে উদ্ভব হয়, যেখানে ব্যক্তিবিশেষ ভুক্তভোগী কিন্তু বিষয়টির উপর তার কোন নিয়ন্ত্রণ নেই, কারণ নিয়মটির সাথে লড়াই করার মানেই হচ্ছে নিয়মটি মেনে নেয়া।
অন্য একটি উদাহরণ হিসেবে বলা যায়, কিছু বিষয় শুধু তখনই অর্জন করা যায়, যখন তার প্রয়োজন থাকে না (যেমন, যার অর্থ প্রয়োজন তাকে ব্যাংক কখনও ঋণ দিবে না)। শব্দটি দ্বারা আবার বুঝায় যে "ক্যাচ-২২"-এর নির্মাতারা তাদের ক্ষমতার অপব্যবহারকে ন্যয্যতা দেয়ার জন্যে কিছু যুক্তবহির্ভূত নিয়মের প্রচলন করেছে।
মূল ও অর্থ
জোসেফ হেলার তার ১৯৬১ সালের উপন্যাস ক্যাচ-২২-এ প্রথম এ শব্দটির ব্যবহার করেন, যেখানে দ্বিতীয় বিশ্বযুদ্ধের সৈন্যদের উপর অর্থহীন আমলাতান্ত্রিক অবরোধের কথা বলা হয়। ডক ড্যানিকা নামে একজন মনোবিশারদ এ শব্দটির সাথে পরিচয় করিয়ে দেন, যিনি কেন বিমানচালকরা মারাত্মক অভিযানগুলো এড়াতে মানসিকভাবে সুস্থ না বুঝানোর জন্যে মানসিক মূল্যায়নের আবেদন করে, যা বুঝায় সে মানসিকভাবে সুস্থ এবং অসুস্থ হতে পারে না। এ শব্দদ্বয় একই সাথে এমন একধরনের উভয়সংকট বুঝায় যেখানে পরস্পর বিরোধী অথবা নির্ভর শর্তাদীর জন্যে পালানোর কোন সুযোগ নেই।
সাহিত্যের অধ্যাপক ইয়ান গ্রেগসনের মতে, এ বৃদ্ধার বক্তব্যে ক্যাচ-২২ হলো কুতর্ককে একপাশে সরিয়ে রেখে সরাসরিভাবে ক্ষমতার নির্মম ব্যবহার।
২২ সংখ্যাটির বিশেষত্ব
হেলার মূলত এ শব্দগুচ্ছটি অন্য সংখ্যা দিয়ে তৈরী করতে চেয়েছিলেন, কিন্তু তিনি ও তার প্রকাশক শেষ পর্যন্ত এ ২২ সংখ্যাটিতেই এসে ঠেকলেন। সংখ্যাটির বিশেষ কোন বিশেষত্ব নেই। শ্রুতিমধুরতাই ছিলো সংখ্যাটি ব্যবহারের মূল কারণ। শিরোনাম প্রথমে ছিলো ক্যাচ-১৮, কিন্তু জনপ্রিয় মিলা ১৮ প্রকাশিত হওয়ার পর হেলার এর নাম পরিবর্তন করেন।
ব্যবহার
"ক্যাচ-২২"-এর ব্যবহার ইংরেজি ভাষায় ক্রমেই বেড়ে চলছে। ১৯৭৫ সালের একটি সাক্ষাৎকারে হেলার বলেন, শব্দটি অন্যভাষায় সম্পূর্ণরূপে অনুবাদ সম্ভব না।
জেমস ই. কম্বস ও ড্যান ডি. নিমো বলেন বর্তমানে এ শব্দটির বিপুল জনপ্রিয়তার মূল কারণ আধুনিক সমাজেত বিশাল একটি অংশ এ আমলাতান্ত্রিক যৌক্তিকতায় হতাশ হয়ে পড়ে।
জর্জ ওরওয়েলের ডাবলথিংকের সাথে সাথে ক্যাচ-২২ বিপরীতধর্মী নিয়মের মধ্যে বন্দী হওয়ার বিধেয়কে বর্ণনার সবচেয়ে পরিচিত কয়েকটি উপায়ের একটি হয়ে উঠেছে।
শেখ মুজিব আমার পিতা
শেখ মুজিব আমার পিতা বাংলাদেশের বর্তমান প্রধানমন্ত্রী শেখ হাসিনা কর্তৃক লিখিত বই, যা তার পিতা শেখ মুজিবুর রহমানকে নিয়ে রচিত হয়েছে। প্রকাশকের মতে শেখ হাসিনা মূলত তার পিতা বঙ্গবন্ধু শেখ মুজিবুর রহমান সম্পর্কে ব্যক্তিগত অভিজ্ঞতা ও সংক্ষিপ্ত স্মৃতিকথা বিজড়িত আত্মজৈবনিকমূলক কথা বইটিতে তুলে ধরেছেন। বইটি ১৯৯৯ সালে প্রথম কলকাতা বইমেলায় প্রকাশিত হয়েছিলো, বইয়ের ভূমিকা লিখেছেন রফিকুল ইসলাম এবং প্রস্তাবনা লিখেছেন পার্থ ঘোষ। বইটির প্রচ্ছদ এঁকেছেন চিত্রশিল্পী শাহাবুদ্দিন আহমেদ, এবং বইটিতে মোট ১১৪ টি পৃষ্ঠা রয়েছে।
বিষয়বস্তু
এই বইটিতে পাঁচটি অধ্যায় রয়েছে। প্রথম অধ্যায়ে রয়েছে ড. রফিকুল ইসলাম লিখিত ভূমিকা অংশ এবং পার্থ ঘোষ লিখিত প্রস্তাবনা অংশ। দ্বিতীয় অধ্যায়ে রয়েছে, শেখ মুজিব আমার পিতা, বঙ্গবন্ধু ও তাঁর সেনাবাহিনী, ইতিহাসের জঘন্যতম হত্যাকাণ্ড নামে তিনটি শিরোনামে তিনটি রচনা। তৃতীয় অধ্যায়ে রয়েছে স্মৃতির দখিন দুয়ার-এক, স্মৃতির দখিন দুয়ার-দুই ও স্মৃতি বড় মধুর বড় বেদনার আরো তিনটি রচনা। চতুর্থ অধ্যায়ে আব্দুল মতিন চৌধুরী, বেগম জাহানারা ইমাম এবং নূর হোসেনকে নিয়ে লেখা তিনটি রচনা রয়েছে। শেষ অধ্যায়টির শিরোনাম হচ্ছে ‘একানব্বইয়ের ডায়েরি’।
ভূমিকা লেখক রফিকুল ইসলাম বলেছেন, বইটি মূলত বিভিন্ন প্রেক্ষাপটে শেখা হাসিনার লিখিত দশটি নির্বাচিত প্রবন্ধের সমাহার। বইটিতে ১৯৮৩ সাল থেকে ১৯৯৮ সাল পর্যন্ত শেখা হাসিনার জীবনের জীবনের নানাদিক আলোচনা রয়েছে।
প্রকাশনা ও পরিচিতি
১৯৯৯ সালে কলকাতা বইমেলায় সাহিত্যম প্রকাশনালয় থেকে বইটি প্রথম প্রকাশ পায়, সে বছত কলকাতা বইমেলা শেখ হাসিনা নিজেই উদ্বোধন করেন। এরপরে ২০১৫ সালের ফেবরুয়ারি মাসে একুশে বইমেলায় আগামী প্রকাশনা থেকে পুনরায় বইটি প্রকাশ করা হয়। বইয়ের প্রকাশক ওসমান গণি বলেছেন, বঙ্গবন্ধুর জীবনের অনেক উপেক্ষিত অনুল্লিখিত দিক এবং শেখ হাসিনার লড়াই-সংগ্রামের ইতিহাস বইটিতে স্থান পেয়েছে। ২০২২ সালে সর্বশেষ সংস্করণসহ আগামী প্রকাশনী থেকে বইটির মোট এগারোটি সংস্করণ বের হয়েছে।
এছাড়াও ২০১৭ সালে বইটি ইংরেজি, হিন্দি ও জার্মান ভাষায় অনূদিত করা হয়েছে। ২০২১ সালে বইটি অবলম্বনে বসুন্ধরা সিটির স্টার সিনেপ্লেক্সে অ্যানিমেটেড চলচ্চিত্রটির উদ্বোধনী প্রদর্শনী করা হয়।
জলঘড়ি
thumb|গ্রিসের এথেন্সে অবস্থিত প্রাচীন আগোরা জাদুঘরে প্রদর্শিত একটি দুই পাত্রবিশিষ্ট জলঘড়ি। উপরের পাত্রটি ৫ম শতাব্দীর মূল সংস্করণ। নিচেরটি প্রাচীন মডেল অনুযায়ী পুনর্নির্মিত। জলঘড়ি (ইংরেজি ভাষায়: Water clock, অন্য নাম: Clepsydra) জলের প্রবাহের উপর ভিত্তি করে তৈরি এক ধরনের প্রাচীন যন্ত্র যা দিয়ে সময় পরিমাপ করা হতো। উত্তর আমেরিকা এবং আফ্রিকার আদিবাসীরা অবশ্য এক সময় জলপূর্ণ নৌকা দিয়ে সময় পরিমাপ করতো। নৌকায় একটা ফুটো থাকতো, ফুটো দিয়ে জল বের হতে হতে কখন নৌকাটি ডুবে যায় তারা তারই প্রতীক্ষা করতো। তবে সবচেয়ে সাধারণ জলঘড়ি তৈরি হয় একটি জলপূর্ণ পাত্র দিয়ে। পাত্রের ছিদ্র দিয়ে জল বের হতে দেয়া হয় এবং পাত্রের ভেতরের গায়ে চিহ্নিত দাগ থেকে বোঝা যায় জল কতটুকু কমছে। জলের স্তরের মাধ্যমেই সময় নির্ধারিত হয়। এর উদ্ভাবক সম্ভবত প্রাচীন মেসোপোটেমিয়া সভ্যতার সুমেরীয়দের। প্রাচীন মিশরে খ্রিস্টপূর্ব ১৪ শতাব্দীতেও জলঘড়ি নির্মিত হতো বলে ধারণা করা হয়।
মিনার্ভা ফুটবল ক্লাব
মিনার্ভা ফুটবল ক্লাব একটি ইংরেজ ফুটবল ক্লাব ছিল। এটির সদর দফতর লন্ডনের ল্যাডিওয়েলে অবস্থিত।
ইতিহাস
এই ক্লাবটি ১৮৭০-এর দশকে এফএ কাপে অংশগ্রহণ করেছিল।
মলয় রায়চৌধুরীর গ্রন্থতালিকা
বাংলা ভাষার সাহিত্যিক মলয় রায়চৌধুরী (জন্ম: ২৯ অক্টোবর, ১৯৩৯) উপন্যাস, কাব্য, সমালোচনা, ইত্যাদি বিষয়ে বিভিন্ন গ্রন্থ রচনা করেছেন। এছাড়াও তিনি অনুবাদক হিসেবে একাধিক গ্রন্থ অনুবাদ করেছেন। সম্পূর্ণ (আংশিক অসম্পূর্ণ হতে পারে) তালিকা নিচে দেয়া হল:
কবিতা
থাম্ব|মলয় রায়চৌধুরী, ২০২৩
সমালোচনা/প্রবন্ধ/ইস্তেহার/স্মৃতিকথা /সাক্ষাৎকার
থাম্ব|গহ্বরযান, মলয় রায়চৌধুরীর সাম্প্রতিক (২০২৩) উপন্যাস
উম্মে কাওসার সালসাবীল হেনা
উম্মে কাওসার সালসাবীল হেনা বাংলাদেশের জাতীয় পার্টির রাজনীতিবিদ যিনি সংরক্ষিত মহিলা আসনের সংসদ সদস্য ছিলেন।
রাজনৈতিক জীবন
উম্মে কাওসার সালসাবীল হেনা ১৯৮৬ সালের তৃতীয় জাতীয় সংসদের মহিলা আসন ১৯ থেকে জাতীয় পার্টির মনোনীত সংসদ সদস্য ছিলেন।
রেডিও ঢোল
রেডিও ঢোল ছিল বাংলাদেশের ঢাকা ভিত্তিক একটি এফএম রেডিও স্টেশন যেটি ২৪ ঘণ্টার অনুষ্ঠানমালা প্রচার করে থাকত। এফএম রেডিওটি ২০১৫ সালের ১০ ডিসেম্বর যাত্রা শুরু করে। রেডিও ঢোল বর্তমানে বন্ধ হয়ে গেছে।
আবদুল হাই চৌধুরী
আবদুল হাই চৌধুরী পূর্ব পাকিস্তানের প্রতিনিধি হিসাবে পাকিস্তানের তৃতীয় জাতীয় পরিষদের সদস্য ছিলেন।
রাজনৈতিক জীবন
আবদুল হাই চৌধুরী বাকেরগঞ্জ-১ এর প্রতিনিধিত্বকারী পাকিস্তানের তৃতীয় জাতীয় পরিষদের সদস্য ছিলেন।
রহস্যপত্রিকা
রহস্যপত্রিকা বাংলাদেশের একটি অন্যতম জনপ্রিয় মাসিক পত্রিকা। ১৯৭০ সালে রহস্য পত্রিকা প্রথম প্রকাশিত হয়। প্রথম দফায় চারটি সংখ্যা প্রকাশ হয়েছিল। বাংলাদেশের স্বাধীনতার পর ১৯৮৪ সালে সেবা প্রকাশনী থেকে এই পত্রিকা কাজী আনোয়ার হোসেন এর সম্পাদনায় এটি নিয়মিত প্রকাশিত হওয়া শুরু করে। এটি একটি রহস্য ও অ্যাডভেঞ্চারধর্মী মাসিক সাহিত্য পত্রিকা। এ পত্রিকায় পাঠকদের অংশগ্রহণে বিভিন্ন প্রকারের সাহিত্যকর্মও স্থান পায়। শেখ আবদুল হাকিম, রকিব হাসান প্রমুখ এই পত্রিকায় নিয়মিত লিখেছেন।  শিল্পী হাশেম খান ছিলেন পত্রিকার প্রথম শিল্প সম্পাদক।
ইতিহাস
১৯৬৯-৭০ সালের দিকে সাংবাদিক রাহাত খানের অনুপ্রেরণায় রহস্যপত্রিকা প্রকাশ করার চিন্তা করা হয়। এর প্রেক্ষিতে প্রথম সংখ্যা প্রকাশিত হয় ১৯৭০ সালের নভেম্বর মাসে। তবে চারটি সংখ্যা বের হওয়ার পর বাংলাদেশের স্বাধীনতা যুদ্ধ শুরু হওয়ায় পত্রিকাটির প্রকাশনা স্থগিত রাখা হয়। স্বাধীনতার পর বিভিন্ন কারণে পত্রিকাটি প্রকাশ শুরু করা সম্ভব হয়নি, তবে ১৯৮৪ সালে রহস্যপত্রিকা আবার প্রকাশিত হয় যা আজ অবধি চলমান আছে।
বিবরণ
রহস্যপত্রিকা সবসময় পেপারব্যাক কাগজে সাদা-কালোতে ছাপা হয়। প্রচ্ছদের জন্য রঙিন ছাপা ব্যবহৃত হয়। পত্রিকার বিভিন্ন নিয়মিত বিভাগ রয়েছে। এছাড়া লেখা প্রাপ্তিসাপেক্ষে বিভিন্ন অনিয়মিত বিভাগও চালু করা হয়। খোলা চিঠি, ফিচার, আপনার স্বাস্থ্য, বিজ্ঞান বার্তা,  বুদ্ধির ব্যায়াম,  ঘর-সংসার,  হরর গল্প, রহস্য গল্প,  ভৌতিক গল্প, অণু গল্প ইত্যাদি।
রেইকো চিবা
রেইকো চিবা (千葉 麗子) হলেন জাপানি অভিনেত্রী, কণ্ঠ অভিনেত্রী, গায়িকা।
প্রাথমিক জীবন
রেইকো চিবা ওকাসিমায় জন্মগ্রহণ করেন। তিনি জাপানের ফুকুসিমা এলাকায় বড় হন।১৯৯১ সালে তিনি মডেল হিসেবে কর্মজীবন শুরু। ১৯৯২ সালে সুপার সেন্টাই সিরিজের ক্যোর্যো সেন্টাই জয়ুরেঞ্জার এ তিনি মেই/প্টেরা রেঞ্জার হিসেবে অভিনয় জীবন শুরু করেন।
সৌদ আল-শাম্মারী
সৌদ আল-শাম্মারী (سعاد الشمري, জন্ম: ৫ জুলাই ১৯৬৬) একজন সৌদি আরবের নারী অধিকার কর্মী। তিনি সৌদি আরবের অভিভাবকত্ব ব্যবস্থার বিরোধিতার জন্য সুপরিচিত, যা পুরুষ অভিভাবকদের কর্তৃত্বের অধীনে নারীর স্বায়ত্তশাসন কায়েম করে। তিনি সৌদি আরবে নারীদের গাড়ি চালানোর নিষেধাজ্ঞা প্রত্যাহারের প্রচারণায় অংশ নিয়েছেন। তিনি সৌদি আরবীয় লিবারেলস নেটওয়ার্কের প্রধানও, যা সামাজিক ও রাজনৈতিক সংস্কারের জন্য শান্তিপূর্ণভাবে সক্রিয় কর্মীদের একটি নেটওয়ার্ক এবং সৌদি লিবারেল নেটওয়ার্কের সহ-প্রতিষ্ঠাতা ব্লগার এবং সাংবাদিক রাইফ বাদাবির সক্রিয়তার সাথে যুক্ত ছিলেন। রাইফের গ্রেফতার হবার পর রাইফের বাবা রাইফের স্ত্রী এনসাফ হায়দারকেও হেফাজতে নেয়ার দাবি করেছিলেন। সেই দারি এড়াতে তিনি রাইফের স্ত্রীকে তাদের তিন সন্তান নিয়ে দেশ ছেড়ে যেতে সাহায্য করেছিলেন।
জেদ্দার ব্যুরো অব ইনভেস্টিগেশন অ্যান্ড প্রসিকিউশনে চার ঘণ্টার জিজ্ঞাসাবাদের পর ২৮ অক্টোবর ২০১৪ সালে আল-শাম্মারিকে আটক করা হয় এবং তার সক্রিয়তা বন্ধ বা "হ্রাস" করার অঙ্গীকারে স্বাক্ষর করার পর ২০১৫ সালের ২ জানুয়ারি তাকে মুক্তি দেওয়া হয়।
এরফান রেজা চৌধুরী
এরফান রেজা চৌধুরী পূর্ব পাকিস্তানের প্রতিনিধি হিসাবে পাকিস্তানের তৃতীয় জাতীয় পরিষদের সদস্য ছিলেন।
রাজনৈতিক জীবন
এরফান রেজা চৌধুরী রাজশাহী-২ এর প্রতিনিধিত্বকারী পাকিস্তানের তৃতীয় জাতীয় পরিষদের সদস্য ছিলেন।
রাশিদ আসকারী
ড. মোঃ হারুন-উর-রশিদ আসকারী (লেখক নাম: রাশিদ আসকারী; জন্ম: ১ জুন ১৯৬৫) বাংলাদেশী লেখক, কলামিস্ট, কথাসাহিত্যিক, সমালোচক, রাজনীতি বিশ্লেষক, মিডিয়া ব্যক্তিত্ব, শিক্ষাবিদ। তিনি ইসলামী বিশ্ববিদ্যালয় বাংলাদেশের ১২তম উপাচার্য ছিলেন।
ব্যক্তিগত জীবন
১৯৬৫ সালের ১ জুন রংপুর জেলার মিঠাপুকুর থানার আসকারপুর গ্রামে জন্মগ্রহণ করেন। পিতার নাম মোঃ আবদুল মান্নান ও মাতার নাম সেতারা বেগম। স্ত্রীর নাম মাসুমা ফেরদৌস এবং দুই সন্তান হুমায়ুন রাশিদ আসকারী ও রোজা আসকারী।
শিক্ষাজীবন
আসকারী ১৯৮০ সালে রাজশাহী বোর্ডের অধীনে ১ম বিভাগে এস.এস.সি এবং ১৯৮২ সালে একই বোর্ডে ৫ম স্থানসহ ১ম বিভাগে এইচ.এস.সি পাশ করেন। পরে ঢাকা বিশ্ববিদ্যালয়ের ইংরেজি বিভাগ থেকে কৃতিত্বের সাথে ১৯৮৫ সালে বি.এ (অনার্স) এবং ১৯৮৬ সালে মাস্টার্স ডিগ্রী অর্জন করেন। ২০০৫ সালে ভারতের পুনে বিশ্ববিদ্যালয় থেকে ভারতীয় ইংরেজি সাহিত্যে পিএইচডি ডিগ্রী অর্জন করেন।
কর্মজীবন
তিনি ১৯৯০ সালের ৩১ জুলাই ইসলামী বিশ্ববিদ্যালয়ের ইংরেজি বিভাগে যোগদান করেন এবং ২০০৫ সালের ১ সেপ্টেম্বর প্রফেসর পদে পদোন্নতি পান। ২০২১ সালের এপ্রিল থেকে ২০২৩ সালের এপ্রিল পর্যন্ত এই বিশ্ববিদ্যালের কলা অনুষদের ডিন হিসেবে কর্মরত ছিলেন। ২০০৮ সালের অক্টোবর থেকে ২০১৩ সালের জুন পর্যন্ত সৌদি আরবের বাদশাহ খালিদ বিশ্ববিদ্যালয়ের ভিজিটিং প্রফেসর এবং ইংরেজি বিভাগের সভাপতি হিসেবে দায়িত্ব পালন করেন। ২০১৪ সালে ইসলামী বিশ্ববিদ্যালয় শিক্ষক সমিতির নির্বাচিত সাধারণ সম্পাদক এবং বাংলাদেশ বিশ্ববিদ্যালয় শিক্ষক সমিতি ফেডারেশনের  মহাসচিব হিসেবে দায়িত্ব পালন করেন। এর আগে বিশ্ববিদ্যালয় বঙ্গবন্ধু পরিষদের প্রতিষ্ঠাতা সাধারণ সম্পাদক, ইনস্টিটিউশনাল কোয়ালিটি এসুরেন্স সেলের (আইকিউএসি) পরিচালক ও ছাত্র উপদেষ্টা হিসেবে দায়িত্ব পালন করেছেন। ইসলামী বিশ্ববিদ্যালয়ের ফোকলোর বিভাগের সভাপতি ও ইংরেজি বিভাগে একাধিকবার সভাপতির দায়িত্ব পালন করেছেন।  ২০১৬ সালের ২১ আগস্ট প্রফেসর আসকারী, ইসলামী বিশ্ববিদ্যালয়ের ১২তম উপাচার্য হিসেবে যোগদান করেন এবং এই বিশ্ববিদ্যালের ইতিহাসে প্রথমবারের মত উপাচার্যের পূর্ণাঙ্গ মেয়াদ সমাপ্ত করেন। এ সময় বিশ্ববিদ্যালয় পরিচালনার পাশাপাশি তিনি বাংলাদেশ বিশ্ববিদ্যালয়ের মঞ্জুরি কমিশনের খণ্ডকালীন সদস্য হিসেবে কাজ করেছেন। এছাড়াও তিনি বঙ্গবন্ধুর জন্মশতবার্ষিকী উদ্‌যাপন জাতীয় বাস্তবায়ন কমিটির অধীনস্থ  ‘ইন্টারন্যাশনাল পাবলিকেশন এন্ড ট্রান্সলেশন’ উপকমিটির সদস্য হিসেবে কাজ করছেন এবং বঙ্গবন্ধুর ঐতিহাসিক ১০ জানুয়ারি ১৯৭২ স্বদেশ প্রত্যাবর্তন দিবস এবং ২৫ সেপ্টেম্বর ১৯৭৪-এ প্রদত্ত জাতিসংঘ ভাষণ ইংরেজিতে অনুবাদ করেন।
সাহিত্য
রাশিদ বিশ্ববিদ্যালয় জীবন থেকেই লেখালেখি করেন। তিনি ২টি সম্পাদনা গ্রন্থসহ মোট ৮টি গ্রন্থ এবং শতাধিক প্রবন্ধ-নিবন্ধ-কলাম রচনা করেছেন। তবে পাঠকের কাছে ইংরেজি ভাষার প্রাবন্ধিক হিসেবে অধিক পরিচিত। বিশ্বকবি রবীন্দ্রানাথ ঠাকুরের জন্ম সার্ধশতবার্ষিকীতে ঠাগোর'স রাইটিং ইন ইংলিশ নামে তিন খণ্ডের বই সম্পাদনা করেন। ২০২১ সালে বাংলা একাডেমীর বইমেলায় প্রকাশিত প্রধানমন্ত্রী শেখ হাসিনার বই আমার পিতা আমার বাংলাদেশ-এর অনুবাদ মাই ফাদার মাই বাংলাদেশ সম্পাদনা করেন। তিনি বাংলাদেশের প্রথম আন্তর্জাতিক বহুভাষিক ফ্লিপবুক জার্নাল 'দ্য আর্চার' সম্পাদনা করেন। তিনি বলেন “উপাচার্য সত্ত্বার চাইতে লেখক সত্ত্বা আমার কাছে বেশি গুরুত্বপূর্ণ”। একটি আন্তর্জাতিক লেখক জরিপে বাংলাদেশের সেরা ১০ উদীয়মান ইংরেজি লেখকের তালিকাভুক্ত হন। জরিপটি করেছে ‘দ্য অথার সাকসেস কোচ’ নামের একটি আন্তর্জাতিক প্রকাশনা ও জরিপ প্রতিষ্ঠান। তালিকার শীর্ষে রয়েছেন বাংলাদেশি বংশোদ্ভূত ইংল্যান্ড প্রবাসী লেখিকা তাহমিমা আনাম, দ্বিতীয় স্থানে রয়েছেন রাশিদ আসকারী।
ধুলিহর ইউনিয়ন
আয়তন
ধুলিহর ইউনিয়নের আয়তন ৯৩৪৫ একর (৩৭.৮১ বর্গ কিলোমিটার)
জনসংখ্যা
২০০১ সালের পরিসংখ্যান অনুযায়ী ধুলিহর ইউনিয়নের লোকসংখ্যা ২১,০১৮ জন। এর মধ্যে পুরুষ ১০,৯৯৪ জন এবং মহিলা ১০,০২৪ জন।
প্রশাসনিক কাঠামো
ধুলিহর ইউনিয়ন সাতক্ষীরা সদর উপজেলার আওতাধীন ৮নং ইউনিয়ন পরিষদ। ইউনিয়নে তিনটি হাট-বাজার রয়েছেঃ গোবিন্দপুর বাজার, খড়িয়াডাঙ্গা বাজার এবং ভালুকা চাঁদপুর বাজার।
শিক্ষা ব্যবস্থা
ধুলিহর ইউনিয়নের সাক্ষরতার হার ৪১.৪৩%। এ ইউনিয়নে ১টি কলেজ, ৩টি মাধ্যমিক বিদ্যালয়, ২টি মাদ্রাসা ও ১টি প্রাথমিক বিদ্যালয় রয়েছে।
ধর্মীয় অবকাঠামো
ধুলিহর ইউনিয়নে ১৩ টি মসজিদ, ০৫টি মন্দির, ২টি ঈদগাহ রয়েছে।
বহিঃসংযোগ
ধুলিহর ইউনিয়নের তথ্য বাতায়ন
স্নেহ রানা
স্নেহ রানা (জন্ম ১৮ই ফেব্রুয়ারি ১৯৯৪) একজন ভারতীয় ক্রিকেটার। তিনি বর্তমানে রেলওয়ে এবং ভারতের হয়ে খেলেন। তিনি একজন ডানহাতি অফ ব্রেক বোলার এবং ডান হাতে ব্যাট করেন।
প্রারম্ভিক জীবন এবং পটভূমি
রানা ১৯৯৪ সালের ১৮ই ফেব্রুয়ারি দেরাদুনের উপকণ্ঠে সিনাউলায় জন্মগ্রহণ করেছেন। তাঁর বাবা ছিলেন একজন কৃষক।
আন্তর্জাতিক ক্রীড়া জীবন
তিনি ২০১৪ সালে শ্রীলঙ্কার বিপক্ষে মহিলা দের একদিনের আন্তর্জাতিক এবং মহিলাদের টি-টোয়েন্টি আন্তর্জাতিকে প্রথম দেশের হয়ে খেলেন।
২০১৬ সালে হাঁটুর আঘাতের পর, তিনি জাতীয় দল থেকে সরে গিয়ে ছিলেন এবং পরের পাঁচ বছর আন্তর্জাতিক ক্রিকেটে খেলতে পারেন নি। এই সময়কালে তিনি ঘরোয়া ক্রিকেট খেলেন এবং ভারত 'খ' দলের হয়েও খেলেন।
২০২১ সালের মে মাসে, ইংল্যান্ড মহিলা ক্রিকেট দলের বিরুদ্ধে ভারতের একমাত্র টেস্ট ম্যাচের জন্য তাঁকে ভারতের টেস্ট ক্রিকেট দলে রাখা হয়েছিল। রানার টেস্ট অভিষেক হয় ২০২১ সালের ১৬ই জুন, ভারতের হয়ে ইংল্যান্ডের বিরুদ্ধে।
২০২২ সালের জানুয়ারিতে, নিউজিল্যান্ডে ২০২২ সালের মহিলা ক্রিকেট বিশ্বকাপে ভারতীয় দলের জন্য তাঁর নাম ঘোষণা করা হয়েছিল। ২০২২ সালের জুলাই মাসে, ইংল্যান্ডের বার্মিংহামে ২০২২ কমনওয়েলথ গেমসে অন্তর্ভুক্ত হওয়া ক্রিকেট টুর্নামেন্টের জন্য ভারতীয় দলে তাঁকে নির্বাচিত করা হয়েছিল।
জোডাই ফিল্ডস
জোডাই মারি ফিল্ডস (জন্ম: ১৯ জুন, ১৯৮৪) কুইন্সল্যান্ডের টুওম্বা এলাকায় জন্মগ্রহণকারী অস্ট্রেলিয়ার প্রমিলা ক্রিকেটার। অস্ট্রেলিয়া মহিলা ক্রিকেট দলের অন্যতম সদস্য ছিলেন জোডাই ফিল্ডস। বিয়ের পূর্বে তিনি জোডাই মারি পারভেস নামে পরিচিত ছিলেন। দলে তিনি মূলতঃ উইকেট-কিপারের দায়িত্ব পালন করতেন। এছাড়াও ডানহাতে ব্যাটিংয়ের পাশাপাশি ডানহাতে মিডিয়াম পেস বোলিং করেছেন। ঘরোয়া ক্রিকেটে কুইন্সল্যান্ডের প্রতিনিধিত্ব করেছেন তিনি।
প্রারম্ভিক জীবন
২০০০ সালে কুইন্সল্যান্ড ফায়ারের পক্ষে অভিষেক ঘটে তার। জুলাই, ২০১৪ সাল পর্যন্ত ঘরোয়া সীমিত ওভারের ক্রিকেটে ১৬৫ খেলায় অংশ নেন। এছাড়াও মহিলাদের জাতীয় ক্রিকেট লীগ এর ৯০টি খেলায় অংশ নিয়েছেন। ২০০৮-০৯ মৌসুমের শুরুতে দলের অধিনায়কের দায়িত্ব পালন করেছেন তিনি।
ম্যাডিসন ইসেম্যান
ম্যাডিসন ইসেম্যান (জন্ম ফেব্রুয়ারি, ১৪, ১৯৯৭) একজন মার্কিন অভিনেত্রী। তিনি মার্কিন টেলিভিশন চ্যানেল সিএমটিতে প্রচারিত হাস্যরসমূলক ধারাবাহিক স্টিল দ্য কিং এ তার ভূমিকার জন্য পরিচিত। ধারাবাহিকটিতে তিনি মার্কিন গায়ক বিলি রে সাইরাস'এর কন্যার ভূমিকায় অভিনয় করেছেন। হাস্যরস ভিত্তিক "স্টিল দ্য কিং" ধারাবাহিকে চরিত্র পাওয়ার জন্য তাকে বেশ কয়েক মাস ধরে সর্বমোট চারটি পরীক্ষা দিতে হয়েছিল।
ইসেম্যান মার্কিন যুক্তরাষ্ট্রের সাউথ ক্যারোলাইনা রাজ্য থেকে এসেছেন।
তাকে মার্কিন টেলিভিশন চ্যানেল এবিসিতে প্রচারিত পারিবারিক এবং দৈনন্দিন কাহিনী সমৃদ্ধ হাস্যরস ধারাবাহিক মডার্ন ফ্যামিলি এবং শিশুতোষ চ্যানেল নিকেলোডিয়ন-এ প্রচারিত আরেকটি হাস্যরসমূলক ধারাবাহিক হেনরি ডেন্জার হাজির হতে দেখা গিয়েছে। ২০১৭ সালে, তিনি সদ্য মুক্তি পাওয়া উত্তেজনাময় ঘটনা এবং দু:সাহসিক কর্মপ্রচেষ্টাসম্পন্ন জনপ্রিয় মার্কিন চলচ্চিত্র জুমান্জি: ওয়েলকাম ট্যু দ্য জঙ্গল-এ "বেথানি" ভূমিকায় অভিনয় করেন।
কিরণশঙ্কর সেনগুপ্ত
কিরণশঙ্কর সেনগুপ্ত     (Kiranshankar Sengupta) (২ ফেব্রুয়ারি, ১৯১৮ —  ১ মে,১৯৯৮) বিশ শতকের চল্লিশের দশকে সেসমস্ত তরুণ কবি বাংলা আধুনিক কবিতায় নতুন পথের সূচনা করেন তাঁদের অন্যতম কবি  ছিলেন। ইংরেজি সাহিত্যে পড়াশোনা করেও তিনি কলকাতা কেন্দ্রিক আধুনিক সাহিত্যের বাইরে গিয়ে মূলত তৎকালীন পূর্ব বাংলার নিজস্ব প্রগতিশীল সাহিত্যের ধারক ও বাহক ছিলেন।
জন্ম ও প্রারম্ভিক জীবন
কিরণশঙ্কর সেনগুপ্তর জন্ম বৃটিশ ভারতের অধুনা বাংলাদেশের ঢাকায়। পিতা বিজয়শঙ্কর সেনগুপ্ত ছিলেন ঢাকা ইন্টারমিডিয়েট কলেজের ভূগোলের শিক্ষক আর মাতা ছিলেন বঙ্কিম-সুহৃদ "সিপাহী যুদ্ধের ইতিহাস" লেখক, বঙ্গীয় সাহিত্য পরিষদের অন্যতম প্রতিষ্ঠাতা রজনীকান্ত গুপ্তর কন্যা মায়াময়ী। স্কুলে পড়ার সময় কিছু দিন তিনি অনিল রায়ের শ্রীসংঘ নামের সন্ত্রাসবাদী সশস্ত্র স্বাধীনতা সংগ্রামী দলে যুক্ত হয়ে ছিলেন। তিনি ঢাকা কলেজ থেকে বি.এ ও পরে ১৯৪২ খ্রিস্টাব্দে ঢাকা বিশ্ববিদ্যালয় থেকে ইংরাজীতে এম.এ. পাশ করে ঢাকা প্রিয়নাথ স্কুলে শিক্ষকতা করেন। পরে নারায়ণগঞ্জে কাকার ব্যবসায় যুক্ত হয়ে ছিলেন।
সাহিত্য জীবন ও সাহিত্যকর্ম
ছাত্রাবস্থাতেই কিরণশঙ্কর লেখালেখি শুরু করেন। ১৯৩৬ খ্রিস্টাব্দে তার কবিতা প্রকাশিত হয়  বুদ্ধদেব বসুর "কবিতা" পত্রিকায়। ওই বছরেই 'পরিচয়' পত্রিকায় কবিতা ও ঢাকার সাপ্তাহিক 'সোনার বাংলা' য় তার প্রথম প্রবন্ধ প্রকাশিত হয়। তার লেখা গল্প প্রকাশিত হয় 'অগ্রগতি' ও 'স্বদেশ' পত্রিকায়। ১৯৩৮ খ্রিস্টাব্দে ঢাকা থেকে প্রকাশিত তার প্রথম কাব্যগ্রন্থ "স্বপ্নসাধনা" য় ভূমিকা লিখেছিলেন কবি জীবনানন্দ দাশ। ঢাকা কলেজে বি.এ পড়ার সময় তিনি ঢাকা হলের পত্রিকা 'শতদল' এর সম্পাদক নির্বাচিত হন। ১৯৩৯ - ৪১ খ্রিস্টাব্দে ঢাকা থেকে প্রকাশিত মাসিক সাহিত্য পত্রিকা 'শান্তি' র সহ-সম্পাদক ছিলেন। তাছাড়া তিনি  লীলা রায় (নাগ)  ও অনিল রায়ের পত্রিকা 'জয়শ্রী' সহ অনেক পত্র পত্রিকায় নিয়মিত লিখতেন। ১৯৩৮ খ্রিস্টাব্দে তিনি বাল্যবন্ধু  সোমেন চন্দের) আহ্বানে 'ঢাকা প্রগতি লেখক সংঘ'-এ যোগ দেন এবং আজীবন যুক্ত থাকেন। ঢাকা প্রগতি লেখক সংঘের উদ্যোগে ঢাকা জেলা "সোভিয়েত সুহৃদ সমিতি" গড়ে উঠলে তিনি তার যুগ্ম সম্পাদক হন। এই সমিতি ১৯৪২ খ্রিস্টাব্দে আক্রান্ত সোভিয়েতের উপর সংগৃহীত ছবি, ফটো, শতাধিক পোস্টার ইত্যাদি নিয়ে এক অভিনব প্রদর্শনীর আয়োজন করে। এর উদ্বোধন করেছিলেন ড. মহম্মদ শহীদুল্লাহ। এই সমিতি ঢাকায় ফ্যাসিবাদ বিরোধী সম্মেলনেরও আয়োজন করে। এই সম্মেলনে যোগদানের জন্য রেল শ্রমিকদের একটি শোভাযাত্রা পরিচালনার কালে প্রতিশ্রুতিবান লেখক সোমেন চন্দ বিরোধীদের নৃশংস ভাবে নিহত হন। এই ঘটনার পরে প্রকাশিত পাক্ষিক 'প্রতিরোধ' পত্রিকার যুগ্ম সম্পাদক ছিলেন তিনি। তার সম্পাদনায় 'সাহিত্য চিন্তা' পত্রিকা তার মৃত্যুকাল পর্যন্ত প্রকাশিত হয়। ১৯৪৩-৪৪ খ্রিস্টাব্দে তিনি কমিউনিস্ট পার্টির সভ্য হন ও সাংস্কৃতিক ফ্রন্টের দায়িত্ব নেন। পরে অবশ্য সদস্যপদ নবীকরণ করেন নি, তবুও তিনি  আত্মগোপনকারী নেতাদের পাকিস্তান আমলে দমন পীড়নের মাঝেও আশ্রয় দিয়েছেন। ১৯৪৯ খ্রিস্টাব্দে সোমেন চন্দের মাসিমা বীণা বিশ্বাসকে রেজিস্ট্রি করে বিবাহ করেন এবং ১৯৫০ খ্রিস্টাব্দে পশ্চিমবঙ্গে চলে আসেন এবং পশ্চিমবঙ্গ সরকারের পুনর্বাসন দপ্তরে কাজ নেন। বন্ধু সোমেন চন্দের বন্ধুত্ব, সাহিত্য ও আত্মত্যাগ কিরণশঙ্করকে আজীবন আচ্ছাদিত করে রেখেছিল। পশ্চিমবঙ্গে তারই প্রচেষ্টায় পশ্চিমবঙ্গ বাংলা আকাদেমি থেকে 'সোমেন চন্দ স্মৃতি পুরস্কার'  প্রদান সম্ভব হয়। তার উদ্যোগে এবং পবিত্র সরকারের সম্পাদনায় পশ্চিমবঙ্গ বাংলা আকাদেমি থেকে "সোমেন চন্দ গল্প সংগ্রহ প্রকাশিত হয়েছে। কিরণশঙ্করের বহু কবিতা ইংরাজী ও বিভিন্ন ভারতীয় ভাষায় অনূদিত হয়েছে এবং তিনি নিজেও ইংরাজী হতে বিভিন্ন দেশের কবিতা বাংলায় অনুবাদও করেছেন। তার রচিত উল্লেখযোগ্য গ্রন্থগুলি হল- আগুনের পাখি, আগুনের অক্ষর (পবিত্র সরকারের সঙ্গে)
সম্মাননা ও পুরস্কার
কবি কিরণশঙ্কর ১৯৭৫ খ্রিস্টাব্দে কবিতার জন্য কবি সত্যেন্দ্রনাথ দত্ত  পুরস্কার এবং 'নির্বাচিত কবিতা' গ্রন্থের জন্য পশ্চিমবঙ্গ সরকারের রবীন্দ্র পুরস্কার লাভ করেন।
মৃত্যু
কবি কিরণশঙ্কর সেনগুপ্ত ১৯৯৮ খ্রিস্টাব্দের ১লা মে পরলোক গমন করেন।
আঙ্কারা নৃকুলবিদ্যা জাদুঘর
আঙ্কারার নৃকুলবিদ্যা জাদুঘর হলো তুর্কি সভ্যতার সংস্কৃতির জন্য উৎসর্গীকৃত একটি জাদুঘর। এর ভবনটি স্থপতি আরিফ হিকমেত কোয়ুনোলু দ্বারা নকশা করা হয়েছিলো এবং এটি ১৯২৫ থেকে ১৯২৮ সালের মধ্যে নির্মিত হয়েছিলো। এই জাদুঘরে ১৯৩৮ থেকে ১৯৫৩ সাল পর্যন্ত অস্থায়ীভাবে মোস্তফা কামাল আতাতুর্কের সমাধিমন্দির রাখা হয়, আনাতকাবির নির্মাণের আগ পর্যন্ত এটি সেখানে ছিলো।
প্রদর্শনী
নৃকুলবিদ্যা জাদুঘরে নিম্নলিখিত জিনিস রয়েছে:
আতাতুর্কের অস্থায়ী বিশ্রামস্থল
থাম্ব|[[মোস্তফা কামাল আতাতুর্ক|আতাতুর্কের মূর্তি]] ইস্তাম্বুলের দোলমাবাহজে প্রাসাদ ১০ নভেম্বর, ১৯৩৮ তারিখে আতাতুর্কের মৃত্যুর পর তার দেহাবশেষ ১৯ নভেম্বর ব্যাটেলক্রুজার টিসিজি ইয়াভুজ করে সমুদ্রপথে ইজমিতে স্থানান্তরিত করা হয়েছিলো। এবং পরবর্তীতে রেলগাড়ি করে আঙ্কারায় ২০ নভেম্বর পৌঁছায়। আতাতুর্কের রাষ্ট্রীয় শেষকৃত্যের জন্য তুরস্কের মহান জাতীয় সভা ভবনের সামনে একটি ক্যাটাফাল্কের উপর তার দেহ বহনকারী বাক্সটি রাখা হয়েছিলো। ২১শে নভেম্বর, ১৯৩৮-এ তার মৃতদেহ একটি ঘোড়ায় টানা ক্যাসনে করে আঙ্কারার নৃকুলবিদ্যা জাদুঘরে নিয়ে যাওয়া হয়। ব্রিটিশ, ইরানি, এবং যুগোস্লাভীয় গার্ড অব অনাররা দেহ বহনকারী শবযাত্রাকে জাদুঘরে নিয়ে যায়।
আতাতুর্কের মেহগনি দেহ বহনকারী বাক্সটি একটি সাদা মার্বেলের সমাধিমন্দিরের ভিতরে স্থাপন করা হয় যেখানে এটি প্রায় ১৫ বছর ধরে ছিলো। ৪ নভেম্বর ১৯৫৩ সালে আনাতকাবির সম্পন্ন করার পর সংসদের স্পিকার রেফিক কোরালতান, প্রধানমন্ত্রী আদনান মেন্দেরেস, জেনারেল স্টাফের প্রধান নুরি ইয়ামুত এবং অন্যান্য কর্মকর্তাদের উপস্থিতিতে তার সমাধিমন্দির খোলা হয়। বাক্সটি সরিয়ে জাদুঘরের একটি ক্যাটাফাল্কে স্থাপন করা হয়েছিলো, যেখানে এটি তার মৃত্যুর ১৫ তম বার্ষিকী তথা ১০ নভেম্বর, ১৯৫৩ সাল পর্যন্ত ছিলো। এটি একই দিনে আনাতকাবিরে স্থানান্তরিত করা হয়, একটি শবযাত্রায় ক্যাসনে করে সামরিক সম্মানে নিয়ে যাওয়া হয়েছিলো।
অ্যাডভেঞ্চার চলচ্চিত্র
অ্যাডভেঞ্চার চলচ্চিত্র হচ্ছে চলচ্চিত্রের একটি ধরন যেখানে সাধারণত অ্যাকশন দৃশ্যগুলি ব্যবহার করা হয় একটি শক্তিশালী উপায়ে বিদেশী কোন স্থানের প্রদর্শন এবং অন্বেষণ করতে।
ইতিহাস
১৯৩০ এবং ১৯৪০ এর দশকে অ্যাডভেঞ্চার চলচ্চিত্রের জনপ্রিয়তা শীর্ষে ছিল, যখন চলচ্চিত্র যেমন ক্যাপ্টেন ব্লাড, দ্যা অ্যাডভেঞ্চার অফ রবিন হুড এবং দ্যা মার্ক অফ জোরো নিয়মিত বড় বড় চলচ্চিত্র তারকাদের দিয়ে তৈরি করা হয়েছিল, লক্ষণীয়ভাবে এরোল ফ্লিন এবং টায়রন পাওয়ার, যারা চলচ্চিত্রের এই ধারাটির সাথে ঘনিষ্ঠভাবে যুক্ত ছিলেন। স্যাটারডে মর্নিং সিরিয়ালগুলি একই বিষয়ভিত্তিক উপাদানের অনেক উচ্চ-বাজেটের অ্যাডভেঞ্চার চলচ্চিত্র হিসাবে ব্যবহৃত হয়েছে।
অ্যাডভেঞ্চার চলচ্চিত্রের প্রথম দিনগুলিতে, চরিত্রগুলি প্রধানত পুরুষ ছিল। এই নায়করা সাহসী ছিলেন, প্রায়শই দমন-পীড়নের বিরুদ্ধে লড়াই করে এবং অত্যাচারীদের মুখোমুখি হন। সাম্প্রতিক অ্যাডভেঞ্চার চলচ্চিত্রগুলিতে প্রধান চরিত্রে নায়িকাদেরও রাখা হচ্ছে, যেমন লারা ক্রফ্ট, প্রধান চরিত্র হিসেবে।
সেবা প্রকাশনী
সেবা প্রকাশনী বাংলাদেশের একটি সুপরিচিত, সুপ্রাচীন এবং স্বনামধন্য প্রকাশনা সংস্থা। এটির প্রতিষ্ঠাতা বাংলা ভাষার অন্যতম শ্রেষ্ঠ রহস্য-ঔপন্যাসিক কাজী আনোয়ার হোসেন। সেবা প্রকাশনী প্রতিষ্ঠিত হয় ১৯৬৩ সালের মে মাসে। পেপারব্যাক সাহিত্যের প্রতি বাংলাদেশের মানুষের আগ্রহ সৃষ্টির ব্যাপারে সেবা প্রকাশনী অগ্রণী ভূমিকা পালন করে। স্বয়ং বাংলা সাহিত্যের প্রবাদপুুরুষ হুমায়ূন আহমেদও এই প্রকাশনীতে লিখেছেন। তাঁর রচিত উপন্যাসের মধ্যে অমানুষ অন্যতম। শুধু পাঠকই নয় সেবা প্রকাশনী বাংলাদেশে লেখক তৈরীতেও অসামান্য অবদান রেখেছে।
নামকরণ
right|thumb|একুশে বই মেলায় সেবা প্রকাশনীর দোকান, ২০১০
সেবা প্রকাশনীর মূল অফিস ছিল ঢাকার তৎকালীন সেগুনবাগান এলাকায়। দুজন কর্মচারী নিয়ে সেগুনবাগান প্রেসের যাত্রা শুরু হয়, যা পরবর্তীকালে নাম পাল্টে হয় সেবা প্রকাশনী। এই সেগুন বাগান নামটির দুই অংশের প্রথম অক্ষরগুলো নিয়ে সেবার নামকরণ করা হয়। বর্তমানে এলাকাটির নাম সেগুনবাগিচা।
কুয়াশা সিরিজ
এটি সেবা প্রকাশনী থেকে প্রকাশিত প্রথম সিরিজ। ১৯৬৪ খ্রিস্টাব্দের জুন মাসে কুয়াশা সিরিজের প্রকাশনা শুরু হয়। জনপ্রিয় এই সিরিজটির প্রধান লেখক ছিলেন কাজী আনোয়ার হোসেন। তবে শেখ আবদুল হাকিমও কয়েকটি বই লিখেছেন। এই সিরিজের প্রথম বই 'কুয়াশা-১' নামে প্রথম প্রকাশিত হয় ১৯৬৪ সালে । পরবর্তীতে মোট ২৫টি ভলিউমে সকল বই পুনঃপ্রকাশ করা হয়। ভলিউমের বাইরে কিলার, হলুদ মৃত্যু, হাঙ্গর অন্যতম বই। এই সিরিজ বর্তমানে বন্ধ। তবে মাসুদ রানা সিরিজের বই ‘সেই কুয়াশা’ এবং ‘বাউন্টি হান্টার’ এ কুয়াশা র উপস্থিতি রয়েছে।
চরিত্র পরিচিতি[সম্পাদনা]
বাঙালি তরুণ বিজ্ঞানী কুয়াশা (ছদ্মনাম) এই সিরিজের প্রধান চরিত্র। উল্লেখযোগ্য আরও কিছু চরিত্র হলো শখের গোয়েন্দা শহীদ, তার সহকারী কামাল, সরকারী গোয়েন্দা অফিসার মিস্টার সিম্পসন, কুয়াশার বোন মহুয়া, কুয়াশার সহকারী ডি কস্টা, শহীদের ছোট বোন লিনা এবং শহীদের অনুচর গফুর।
মাসুদ রানা সিরিজ
এটি একটি জনপ্রিয় স্পাই কিংবা গুপ্তচর কাহিনী সিরিজ। সিরিজটির বেশিরভাগ কাহিনীই কাজী আনোয়ার হোসেনের রচিত। সিরিজের প্রথম প্রকাশ ১৯৬৬ খ্রিষ্টাব্দে। বর্তমানে অনেক বেনামী লেখক কাজী আনোয়ার হোসেনের নামে সিরিজের বইগুলো লিখে থাকেন। এটি প্রাপ্ত বয়স্কদের জন্য রচিত একটি সিরিজ। কিছু বইয়ের কিশোর সংস্করণ অঙ্গ সংস্থা প্রজাপতি প্রকাশন থেকে প্রকাশিত হয়েছে। এই গ্রন্থমালায় প্রথম প্রকাশিত বই ধ্বংস পাহাড়। অদ্যাবধি (২০২১) এই গ্রন্থমালা অব্যাহত। এই সিরিজের প্রথমদিকের কিছু বই মৌলিক এবং অধিকাংশই বিদেশি কাহিনির ছায়া অবলম্বনে।
তিন গোয়েন্দা সিরিজ
এটি সেবা প্রকাশনী থেকে প্রকাশিত সবচেয়ে জনপ্রিয় সিরিজ। ১৯৮৫ খ্রিস্টাব্দে প্রথম প্রকাশিত হয় কিশোর, মুসা, রবিনকে নিয়ে এই জনপ্রিয় সিরিজ। প্রথম দিকে রকিব হাসানের রচনায় প্রকাশিত হলেও ২০০৩ খ্রিস্টাব্দ থেকে এটি শামসুদ্দীন নওয়াব লিখছেন। এটি একটি বিদেশী কাহিনী অবলম্বনে রচিত কিশোর সিরিজ। প্রথম বই "তিন গোয়েন্দা"। এই বইটি কিশোর থ্রিলার হিসেবে প্রকাশিত হয়। সেবার একটি বিরাট মাইলফলক এই সিরিজটি। প্রথম দিক বিখ্যাত ইংরেজি গোয়েন্দা সিরিজ দ্য থ্রি ইনভেস্টিগেটর অবলম্বনে রচিত হলেও পরে অন্যান্য বই থেকেও নেয়া হয়।
অয়ন-জিমি সিরিজ
ইসমাইল আরমান রচিত এই সিরিজের প্রথম গল্প কালকুক্ষি ১৯৯২ সালে প্রথম প্রকাশিত হয়। তখন তিনি ক্লাস টেনে পড়তেন। এই সিরিজের সর্বশেষ বই রহস্যবাড়ি ২০২১ সালে প্রকাশিত হয়। অয়ন-জিমি সিরিজের বই গুলো হল: কালকুক্ষি, সাবাস অয়ন সাবাস জিমি, কালো মেঘ, হারানো শুশুক, মাঞ্চুরিয়ান মুখোশ, কিংবদন্তি, প্রাসাদ বাড়ির রহস্য, বিপদের ছয়টি আঙুল, পাথরপিশাচ, ভিক্টোরিয়ার হীরে, রেলগাড়ি ঝমাঝম, হ্যারাভিলের রহস্য, বানরের হাত, কালো জাদু, রাত নিশুতি, এমিলির চোখ, নিষিদ্ধ দ্বীপ, জল টলমল, রহস্যবাড়ি, পাইন রিজের ভ্যাম্পায়ার, নিশিপতঙ্গ। তাছাড়া এই সিরিজের বেশ কয়েকটা গল্প মৌলিক কাহিনীর।
কিশোর হরর সিরিজ
এটিও কিশোরদের একটি জনপ্রিয় সিরিজ। টিপু কিবরিয়া কর্তৃক রচিত। এটিও বেশ জনপ্রিয় হয়। কিন্তু কালক্রমে এর জনপ্রিয়তা কিছুটা স্তিমিত হয়ে আসে।
পরিচিতি
মূলত আর. এল. স্টিন এর গুজবাম্পস সিরিজ অবলম্বনে লেখা হত কিশোর হরর এর বইগুলো। ১৯৯৭ এর আগস্ট মাস ১ম বই প্রকাশিত হওয়ার পর টানা ২ বছর প্রতি মাসে এই সিরিজের শিরোনামে একটি করে বই বের হতে থাকে। প্রথম দিকে বইগুলোতে নির্দিষ্ট কোন চরিত্র ছিল না। কোন বইয়ে তিয়ানা, কোন বইয়ে উপম, আবার হয়ত কোন বই এর নায়ক সৌধ বা আতিক। এভাবে কিশোর হরর সিরিজের ১৩টা বই বের হওয়ার পর ১৪তম বই সাগর বিভীষিকাতে ৭জন সদস্য নিয়ে গঠিত হয় হরর ক্লাব। এর থেকে প্রতিটি গল্পে হরর ক্লাবের সদস্যরাই নায়ক। কখনো, হরর ক্লাবের ১জন, কখনো ৩ জন, কখনো বা সবাই থাকে বইগুলোতে। হরর ক্লাবের বই গুলো যেভাবে সদস্যদের পরিচয় দেয়া হত, তাহলো-
“আমার নাম জ্যোতি। হ্যাঁ, “জীবন্ত মমি” আর “পিরামিডের আতঙ্কের” জ্যোতি। সেই যে মিশরের গ্রেট পিরামিড চেম্বার – না থাক, সে কাহিনী তো তোমরা জানো। তোমাদের জন্যে একটা সুখবর আছে, দারুণ খবর! আমরা একটা ক্লাব খুলেছি। নাম কি জানো ? হরর ক্লাব। আমি জানি, আমাদের ক্লাবের অন্য সদস্যদের নাম শুনলে তোমরা আরও খুশি হয়ে উঠবে। কারণ ওরা তোমাদের অত্যন্ত পরিচিত – “অতৃপ্ত প্রেতাত্মার” তিয়ানা, “বৃক্ষমানবের” ঊর্মি, “জাদুর ঘড়ির” রাজা, “নেকড়ে মানবের” উপম, “অদৃশ্য বন্ধুর” ইমরান আর “পাশের বাড়ির ভুতের” সৌরভ। আমাদের উদ্দেশ্য কি জানো ? অলৌকিক, অবিশ্বাস্য, রোমহর্ষক আর ভীতিকর সব ঘটনার সন্ধান করা। অদ্ভুদ হলেও সত্যি, এমন ঘটনাগুলোই এসে হাজির হয় আমাদের সামনে। ভয় পেতে যে ভালবাস, চলো আমাদের সাথে, হরর ক্লাবে তোমাকে সাদর আমন্ত্রন জানাচ্ছি।”
কিশোর হরর/ হরর ক্লাবের গল্পগুলো সরাসরি পিশাচ কাহিনীর মত ভৌতিক না হলেও, ঘটনাগুলো ছিল অদ্ভুতুড়ে। একধারে অবাস্তব ঘটনার পাশাপাশি থাকত যথেষ্ট পরিমাণ হাসি ঠাট্টা। যেমন, রাজার সারাক্ষণ চুইংগাম চাবানো, উপমের কথায় কথায় “ঘটনার প্যাচ খেয়ে গেছে” বলা, বা তিয়ানার ম্যারাথন হাঁচি গল্পগুলোকে করে তুলত মজাদার। তবে অনেকের কাছে সিরিজটি ন্যাকামিতে ভরপুর, তুচ্ছ কাহিনী দিয়ে বৃথা ভয় দেখানোর চেষ্টা।
হরর ক্লাব গঠন হওয়ার পর ১৫টি বই বের হয়ে আবার পরিবর্তন আসে সিরিজটায়। “অদৃশ্য আততায়ী” বই থেকে সিরিজটিতে হরর গল্পের পাশাপাশি যোগ হয় রহস্য গল্পও, যেখানে প্রথম দিকে গল্পগুলো ভুতুড়ে মনে হলেও শেষের দিকে দেখা যায় যৌক্তিক কোন ব্যাখ্যা। তবে রহস্য যোগ হলেও ভৌতিক গল্প কিন্তু বন্ধ হয় নি। কোন বই দেখা যেত রহস্য গল্প, আবার কোনটি ভৌতিক। এতে একটা রহস্য তৈরি হত পাঠক মনে, সত্যিই কি গল্পের শেষে কোন বাস্তব ব্যাখ্যা পাওয়া যাবে, নাকি কোন অলৌকিক ঘটনার হবে গল্পটি? এভাবে ৩৪টি বই বের হওয়ার পর ২০০২ এর এপ্রিল মাসে থেকে হঠাৎ বন্ধ হয়ে যায় সিরিজটি। ৩ বছর বন্ধ থাকার পর ২০০৫ এ নতুন করে সিরিজটি শুরু হলেও ৪ বই বের হওয়ার পর আবার বন্ধ হয়ে যায়। পরবর্তীতে এই সিরিজের কিছু বই (আকাশ প্রেত, রত্নগড়ের রহস্য) তিন গোয়েন্দায় রূপান্তর করে ভলিউমে যোগ করা হয়।